སྔར་གྱི་ངག་རྒྱུན་ཇི་བཞིན་པ་ཞིག་མ་ཡིན་པར།ས་ཆ་ལ་ལར་ཁོས་ཉིན་རེར་དབུ་སྐྲ་སླེ་མཁན་གྱི་བུད་མེད་རེ་གསོད་པ་དང་།ས་ཆ་ལ་ལར་ཟླ་རེའམ་ལོ་རེར་བུ་སྟག་ལོ་བ་རེ་གསོད་པ།ས་ཆ་ལ་ལར་རྩམ་པ་དེ་ཀ་ར་དང་སྦྲང་རྩི་འདྲེས་མའི་བརྫིས་ཤིང་།ས་ཆ་ལ་ལར་རང་གི་ཨ་མའི་ནུ་ཆུས་བརྫིས་པ།དེ་མིན་གསང་བ་ཕྱི་ལ་བསྒྲགས་ཚུལ་གྱི་ཆ་ནས་ཡང་ཙིག་ཁུང་དང་ཕྱི་ཁུང་།ལྕགས་ཀྱི་སྦུག་གུ་སོགས་ས་གནས་སོ་སོར་ཁྱབ་པའི་གཏམ་རྒྱུད་རེ་རེ་ཡི་ཚིག་གི་རྣམ་པ་དང་ནང་དོན་གྱི་ཐད་འགྱུར་བ་ཆེན་པོ་ཡོད།དེ་བཞིན་དུ་གླུ་ལེན་པའི་སྐབས་བབ་དང་ལེན་མཁན་མི་འདྲ་བའི་ཡིད་འགྱུར་དང་བསྟུན་ནས་གླུ་གཅིག་ལེན་ཐེངས་རེར་གླུ་ཚིག་དང་དབྱངས་རྟའི་ཐད་འགྱུར་ལྡོག་གསར་བ་རེ་འབྱུང་བཞིན་ཡོད།